cyanic-selkie/wikianc huggingface dataset:
Ελικοβακτήριο του πυλωρού
Ιστορία
Το ελικοβακτήριο του πυλωρού πρωτοανακαλύφθηκε στο στομάχι ασθενών με γαστρίτιδα και στομαχικά έλκη το 1982 από τους Dr. Barry Marshall και Dr. Robin Warren of Perth, στη δυτική Αυστραλία. Τότε, η συμβατική θεωρία ήταν ότι κανένα βακτήριο δεν μπορεί να ζήσει στο στομάχι, αφού το στομάχι παράγει μεγάλα ποσά οξέος, παρόμοια με τα οξέα που βρίσκονται σε μία μπαταρία αυτοκινήτου. Οι Marshall και Warren ξαναέγραψαν τα κείμενα που αφορούν στο τι προκαλεί γαστρίτιδα και γαστρικά έλκη. Σε αναγνώριση της ανακάλυψης τους βραβεύτηκαν το 2005 με το Νόμπελ Φυσιολογίας και Ιατρικής. Γερμανοί επιστήμονες βρήκαν βακτήρια με σχήμα σπιράλ στο περίγραμμα του ανθρώπινου στομαχιού το 1875, αλλά ήταν αδύνατο να το καλλιεργήσουν και τα αποτελέσματα τελικά ξεχάστηκαν. Ο Ιταλός ερευνητής Giulio Bizzozero περιέγραψε βακτήρια παρόμοιου σχήματος στο οξύ περιβάλλον του στομάχου σκύλου. Το 1893. Ο καθηγητής Walery Jaworski ερεύνησε ιζήματα από γαστρικά ξεπλύματα ανθρώπων του 1899. Ανάμεσα στα άλλα,βρήκε βακτήρια με το χαρακτηριστικό ελικοειδές σχήμα, το οποίο ονόμασε Vibriorugula. Ήταν ο πρώτος που πρότεινε έναν πιθανόν ρόλο αυτού του οργανισμού στην παθογένεια των γαστρικών ασθενειών. Αυτή η δουλειά συμπεριλήφθηκε στο Handbook of Gastric Diseases, αλλά είχε μικρή επίδραση, καθώς ήταν γραμμένο στο Πολωνικά. Άλλες μικρές έρευνες διαδέχθηκαν στις αρχές του 20ου αιώνα και έδειξαν την παρουσία κυρτών ράβδων στο στομάχι πολλών ασθενών με πεπτικά έλκη και στομαχικό καρκίνο. Ενδιαφέρον για το βακτήριο, όμως, φάνηκε όταν μια αμερικάνικη έρευνα που δημοσιεύθηκε το 1954 απέτυχε να παρατηρήσει τα βακτήρια σε 1180 στομάχια από βιοψίες.
Ενδιαφέρον στην κατανόηση του ρόλου των βακτηρίων στις στομαχικές ασθένειες εμφανίστηκε τη δεκαετία του 1970, με την οπτική παρατήρηση των βακτηρίων σε στομάχια ασθενών με γαστρικά έλκη. Το βακτήριο επίσης παρατηρήθηκε το 1979 από τον Αυστραλό παθολόγο Robin Warren, ο οποίος έκανε εκτεταμένη έρευνα με τον Barry Marshall, η οποία ξεκίνησε το 1981. Μετά από αρκετές αποτυχημένες προσπάθειες καλλιέργειας των βακτηρίων, τελικά τα κατάφεραν το 1982, όταν, άθελα τους, η διαδικασία επώασης συνεχίστηκε για πέντε ημέρες στα τρυβλία Πέτρι, κατά την περίοδο των ημερών του Πάσχα. Στην αρχική τους έρευνα, οι Warren και Marshall υποστήριξαν ότι τα περισσότερα στομαχικά έλκη και η γαστρίτιδα οφείλονται στη μόλυνση από βακτήρια και όχι στο στρες ή το πικάντικο φαγητό όπως υπέθεταν παλιότερα.
Παραπομπές
Κατηγορία:Πρωτεοβακτήρια Κατηγορία:Γαστρεντερολογία Κατηγορία:Αρνητικά κατά Gram βακτήρια Κατηγορία:Παθήσεις που διαγιγνώσκονται με εξέταση κοπράνων
Κρεσέλ
Το Κρεσέλ (γαλλικά: Creissels και Creyssel, οξιτανικά: Creissèls) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κρεσελουά (γαλλικά: Creissellois).
Εξωτερικοί σύνδεσμοι
Κατηγορία:Κοινότητες του Αβερόν
Υπερμαγγανικό κάλιο
Το Υπερμαγγανικό Κάλιο είναι ανόργανη χημική ένωση με τύπο KMnO4. Είναι άλας, αποτελούμενο από κατιόντα καλίου (K+) και υπερμαγγανικά ανιόντα (MnO4-. Παλαιότερα γνωστό ως υπερμαγγανική ποτάσ(σ)α ή ως «κρύσταλλοι του Κόντι», είναι ισχυρό οξειδωτικό μέσο. Διαλύεται στο νερό για να δώσει έντονου ροζ ή μοβ χρώματος διαλύματα, με την εξάτμιση των οποίων απομένουν πρισματικοί μοβ-μαύροι αστραφτεροί κρύσταλλοι . Το 2000 η παγκόσμια παραγωγή εκτιμήθηκε σε 30.000 τόνους . Σε αυτή την ένωση, το μαγγάνιο είναι στην έβδομη (7+) κατάσταση οξείδωσης.
Παραπομπές
Κατηγορία:Ενώσεις καλίου Κατηγορία:Ενώσεις οξυγόνου Κατηγορία:Οξειδωτικά αντιδραστήρια Κατηγορία:Βασικά Φάρμακα του Παγκόσμιου Οργανισμού Υγείας
Λεπτοσπείρωση
Η Λεπτοσπείρωση (επίσης γνωστή ως πυρετός των αγρών, νόσος των ποντικών, και πυρετός των βάλτων μεταξύ άλλων ονομασιών) είναι μία λοίμωξη που προκαλείται από το βακτήριο σπειροειδούς μορφής Spirochaetae το οποίο ονομάζεται λεπτόσπειρα. Τα συμπτώματα μπορεί να είναι μη ορατά ή ήπιας μορφής, όπως πονοκέφαλοι, μυικοί πόνοι και πυρετός, ή βαριάς μορφής με πνευμονική αιμορραγία, αίμα από τους πνεύμονες ή μηνιγγίτιδα. Αν λόγω της λοίμωξης προκαλούνται ίκτερος, νεφρική ανεπάρκεια και αιμορραγία, πρόκειται για τη  νόσο του Weil. Αν προκαλείται ακατάσχετη αιμορραγία στους πνεύμονες, πρόκειται για το σύνδρομο πνευμονικής αιμορραγίας βαρέας μορφής.
Αιτίες
Το αίτιο της λεπτοσπείρωσης είναι το βακτηρίδιο leptospira interrogans. Η ασθένεια μεταδίδεται τόσο από άγρια όσο και από οικόσιτα ζώα. Τα πιο συνηθισμένα ζώα που μεταδίδουν την αρρώστια είναι τα τρωκτικά. Συνήθως μεταδίδεται από τα ούρα ή από νερό ή χώμα με ούρα ζώων σε περίπτωση επαφής, όταν υπάρχουν σκασίματα στο ανθρώπινο δέρμα, στα μάτια, στο στόμα ή στη μύτη. Στις αναπτυσσόμενες χώρες, η αρρώστια συνήθως προσβάλλει τους αγρότες και τα κατώτερα οικονομικά στρώματα που ζουν στις πόλεις. Στις ανεπτυγμένες χώρες, συνήθως προσβάλλει άτομα που συμμετέχουν σε δραστηριότητες στη φύση σε ζεστές και υγρές περιοχές.
Συμπτώματα
Η λεπτοσπείρωση μπορεί να λάβει πολλές μορφές. Η πιο ήπια, η "βακτηριακή λεπτοσπείρωση" προκαλεί μη ειδικά συμπτώματα όπως κεφαλαλγία, πυρετό και υπεραιμία επιπεφυκότων. Είτε θα ιαθεί μετά από μια εβδομάδα είτε θα εξελιχθεί σε άσηπτη μηνιγγίτιδα, είτε σε ικτερική λεπτοσπείρωση (νόσος Weil) είτε θα αναπτυχθεί πνευμονικό σύνδρομο.
Διάγνωση
Η διάγνωση της αρρώστιας γίνεται με αναζήτηση αντισωμάτων ενάντια στο βακτήριο ή με ανεύρεση του DNA στο αίμα. Η λεπτοσπειρώσεις μπορούν να ανιχνευθούν στο αίμα ή στα ούρα.
Πρόληψη και θεραπεία
Για την πρόληψη της ασθένειας, μεταξύ άλλων, χρησιμοποιείται ειδικός εξοπλισμός προστασίας προκειμένου να αποφευχθεί η επαφή με ζώα που πιθανώς έχουν προσβληθεί, συστήνεται πλύσιμο μετά από επαφή και μείωση του πλυθισμού τρωκτικών σε περιοχές όπου ζουν και εργάζονται άνθρωποι. Η αντιβίωση δοξυκυκλίνη, όταν χρησιμοποιείται για προληπτικούς λόγους σε ταξιδιώτες προκειμένου να αποφευχθούν μολύνσεις, έχει αμφίβολα αποτελέσματα. Υπάρχουν εμβόλια ζώων για ορισμένους τύπους λεπτόσπειρας, τα οποία μπορούν να μειώσουν τον κίνδυνο μετάδωσης σε ανθρώπους. Σε περίπτωση μόλυνσης, ακολουθείται θεραπεία με αντιβιοτικά όπως δοξυκυκλίνη, πενικιλίνηή κεφτριαξόνη. Η νόσος του Weil και το σύνδρομο πνευμονικής αιμορραγίας έχουν ποσοστά θνησιμότητας μεγαλύτερα από 10% και 50% αντίστοιχα, ακόμα και με θεραπευτική αγωγή.
Επιδημολογία
Υπολογίζεται ότι επτά με δέκα εκατομμύρια άνθρωποι προσβάλλονται από λεπτοσπείρωση κάθε χρόνο. Ο αριθμός θανάτων από αυτή την αιτία δεν είναι γνωστός. Η αρρώστια είναι πιο συνηθισμένη σε τροπικές περιοχές αλλά μπορεί να εμφανιστεί οπουδήποτε. Επιδημική έκρηξη μπορεί να υπάρξει στις παραγκούπολεις του αναπτυσόμενου κόσμου. Η νόσος χαρακτηρίσθηκε για πρώτη φορά από τον Weil το 1886 στη Γερμανία. Τα ζώα που έχουν προσβληθεί μπορεί να μην παρουσιάζουν συμπτώματα ή να παρουσιάζουν ελαφριάς ή βαριάς μορφής συμπτώματα. Τα συμπτώματα μπορεί να είναι διαφορετικά από ζώο σε ζώο. Σε ορισμένα ζώα η λεπτόσπειρα ζει στο αναπαραγωγικό σύστημα και μεταδίδεται κατά τη διάρκεια της σεξουαλικής επαφής.
Αναφορές
Κατηγορία:Λοιμώδεις ασθένειες Κατηγορία:Δερματικές παθήσεις που σχετίζονται με βακτήρια Κατηγορία:Τροπικές ασθένειες
Γουσταύος Χέρτσμπεργκ
Ο Γουσταύος Φρειδερίκος Χέρτσμπεργκ (Gustav Friedrich Hertzberg, 19 Ιανουαρίου 1826 - 16 Νοεμβρίου 1907) ήταν Γερμανός ιστορικός και σπουδαίος Ελληνιστής.
Γεννήθηκε στη Χάλλε το 1826. Σπούδασε αρχαία ελληνική φιλολογία. Από το 1850 μέχρι το θάνατό του, το 1907 (στην ίδια πόλη), περισσότερο από μισό αιώνα, ανάλωσε τη ζωή του γράφοντας συγγράμματα και βιβλία για την ιστορία της Ελλάδας. Το 1880 διορίσθηκε καθηγητής της Ιστορίας στο Πανεπιστήμιο Χάλε. Ο Χέρτσμπεργκ θεωρείται ένας από τους πολυγραφότερους και επιφανέστερους σύγχρονους ιστορικούς του αρχαίου ελληνικού κόσμου.
Στην ιστορική του έρευνα ακολούθησε ιδιαίτερη μέθοδο και επεξεργασία των ιστορικών του πηγών. Σημαντικότερα από τα έργα του είναι:
Σημειώνεται ότι το 5ο βιβλίο 3τομο μεταφράσθηκε αμέσως στην ελληνική από τον Π. Καρολίδη σε 4τομο έργο, το 1902, καθώς και το τελευταίο "Αθήναι".
Πηγές
Κατηγορία:Γερμανοί ιστορικοί Κατηγορία:Ελληνιστές
Ποντικούπολη
Το Ποντικούπολη (πρωτότυπος αγγλικός τίτλος: Flushed Away) είναι ταινία κινουμένων σχεδίων υπολογιστή του 2006 σε σκηνοθεσία από τους Σαμ Φελ και Ντέιβιντ Μπάουερς (στα μεγάλου μήκους σκηνοθετικού τους ντεμπούτα) και σενάριο από τους Ντικ Κλέμεντ, Ίαν Λα Φρενάις, Κρις Λόιντ, Τζο Κίναν, και Γουίλ Ντέιβις. Πρωταγωνιστούν οι φωνές των Χιου Τζάκμαν, Κέιτ Γουίνσλετ, Ίαν ΜακΚέλεν, Σέιν Ρίτσι, Μπίλι Νάιτι, Άντι Σέρκις, Ζαν Ρενό.
Το Ποντικούπολη κυκλοφόρησε στους κινηματογράφους στις Ηνωμένες Πολιτείες Αμερικής στις 3 Νοεμβρίου του 2006 από την Paramount Pictures. Παρόλο που έλαβε θετικά σχόλια από τους κριτικούς, έγινε εισπρακτική αποτυχία, εισπράττοντας $178 εκατομμύρια παγκοσμίως απέναντι σε έναν προϋπολογισμό $149 εκατομμυρίων. Αυτό οδήγησε στην DreamWorks Animation να τελειώνει την συνεργασία της με την Aardman Animations αφού έχασαν $109 εκατομμύρια.
Ιβηρορομανικές γλώσσες
Οι ιβηρορομανικές γλώσσες αποτελούν τον δυτικότερο κλάδο των Δυτικορομανικών γλωσσών στην Ευρώπη. Περιλαμβάνουν την κεντρική και δυτική Ιβηρική χερσόννησο και τις γλωσσικές επικράτειες των πορτογαλικών, των γαλικιανών, των αστουρλεονικών, των ισπανικών και των αραγωνικών, συνορεύοντας με τις οξιτανορομανικές γλώσσες (γασκωνικά) και, την μη ινδοευρωπαϊκή, βασκική στον βορρά και στην ανατολή (καταλανικά). Το μεγαλύτερο ωστόσο μέρος των ομιλητών τους εντοπίζεται στην αμερικανική ήπειρο.
Η σχέση των ιβηρορομανικών γλωσσών είναι ιδιαίτερα στενή με τις οξιτανορομανικές. Ως αποτέλεσμα, παραδοσιακά έχει προταθεί η ενσωμάτωση είτε μόνο των καταλανικών είτε και των οξιτανικών στην κατηγορία αυτή, που εναλλακτικά έχουν λάβει συλλογικά το όνομα των Δυτικών Ιβηρορομανικών γλωσσών.
Από τις Ιβηρορομανικές γλώσσες μόνο τρεις χαίρουν επίσημης αναγνώρισης: Οι υπόλοιπες, παρότι την τελευταία δεκαετία έχουν λάβει την υποστήριξη των περιφερειακών αρχών των περιοχών όπου ομιλούνται και έχουν προχωρήσει στη σύσταση θεσμών που προωθούν την τυποποίησή τους, δεν χαίρουν επίσημης αναγνώρισης και πολλάκις εντάσσονται στην κατηγορία των διαλέκτων. Αυτές είναι: Εξαφανισμένες γλώσσες της ιβηρορομανικής ομάδας είναι τα μοζαραβικά, τα ναβαρικά και πιθανότατα και οι αφρορομανικές γλωσσικές ποικιλίες.
Δείτε επίσης
*
Κρεσπέν (Αβερόν)
Το Κρεσπέν (γαλλικά: Crespin, οξιτανικά: Crespinh) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κρεσπινουά (γαλλικά: Crespinois).
Εξωτερικοί σύνδεσμοι
Κατηγορία:Κοινότητες του Αβερόν
Εχινοκοκκίαση
Η εχινοκοκκίαση, γνωστή επίσης ως υδατιδική νόσος, υδατίδωση ή εχινοκοκκική νόσος, είναι μια παρασιτική νόσος που προκαλείται από ένα σκώληκα, την ταινία του εχινόκοκκου. Ο άνθρωπος μπορεί να μολυνθεί από δύο κύριους τύπους της νόσου, την κυστική εχινοκοκκίαση και την κυψελιδική εχινοκοκκίαση. Υπάρχουν δύο λιγότερο κοινοί τύποι, η πολυκυστική εχινοκοκκίαση και η μονοκυστική εχινοκοκκίαση. Συχνά η ασθένεια ξεκινά χωρίς συμπτώματα και αυτό μπορεί να διαρκέσει χρόνια. Τα συμπτώματα και τα σημάδια που εμφανίζονται εξαρτώνται από το μέγεθος και τη θέση των κύστεων. Η κυψελιδική υδατιδική νόσος συνήθως ξεκινά στο ήπαρ, αλλά μπορεί να εξαπλωθεί σε άλλα μέρη του σώματος, όπως οι πνεύμονες ή ο εγκέφαλος. Όταν επηρεαστεί το συκώτι, το άτομο μπορεί να παρουσιάσει κοιλιακό άλγος, απώλεια βάρους και κίτρινη χροιά δέρματος. Η πνευμονική νόσος μπορεί να προκαλέσει πόνο στο στήθος, δυσκολία στην αναπνοή και βήχα.
Η ασθένεια μεταδίδεται με τη λήψη τροφής ή νερού που περιέχει τα αυγά του παρασίτου ή μετά από στενή επαφή με μολυσμένο ζώο. Τα αυγά απελευθερώνονται στα κόπρανα των σαρκοφάγων ζώων που έχουν μολυνθεί από το παράσιτο. Στα ζώα που συνήθως μολύνονται περιλαμβάνονται σκυλιά, αλεπούδες και λύκοι. Για να μολυνθούν αυτά τα ζώα πρέπει να φάνε τα όργανα κάποιου ζώου που περιέχει τις κύστεις, όπως πρόβατα ή τρωκτικά. Ο τύπος της νόσου που εμφανίζεται σε ανθρώπους εξαρτάται από τον τύπο του εχινόκοκκου που προκαλεί τη λοίμωξη. Η διάγνωση γίνεται συνήθως μέσω υπερήχου, αν και μπορεί επίσης να χρησιμοποιηθεί αξονική τομογραφία (CT) ή μαγνητική τομογραφία (MRI). Επίσης, μπορεί να είναι χρήσιμες οι εξετάσεις αίματος που αναζητούν αντισώματα έναντι του παρασίτου, όπως και η βιοψία.
Η πρόληψη της κυστικής νόσου γίνεται με θεραπεία των σκυλιών που μπορεί να είναι φορείς της ασθένειας και με εμβολιασμό των προβάτων. Συχνά η θεραπεία είναι δύσκολη. Στην κυστική νόσο μπορεί να γίνει αναρρόφηση του υγρού της κύστης ακολουθούμενη από φαρμακευτική αγωγή. Μερικές φορές, αυτό το είδος της νόσου τίθεται απλά υπό παρακολούθηση. Ο κυψελιδικός τύπος της νόσου συχνά απαιτεί χειρουργική επέμβαση ακολουθούμενη από φαρμακευτική αγωγή. Η φαρμακευτική αγωγή που χρησιμοποιείται είναι η αλβενδαζόλη και η χορήγησή της ενδέχεται να είναι αναγκαία για χρόνια. Η κυψελιδική υδατιδική νόσος μπορεί να οδηγήσει στο θάνατο.
Η νόσος ενδημεί στις περισσότερες περιοχές του κόσμου και σήμερα έχουν προσβληθεί περίπου ένα εκατομμύριο άτομα. Σε κάποιες περιοχές της Νότιας Αμερικής, της Αφρικής και της Ασίας μπορεί να προσβάλλει μέχρι και 10% ορισμένων ομάδων πληθυσμού. Από το 2010 ευθύνεται για περίπου 1200 θανάτους, αριθμός μειωμένος σε σχέση με το 1990 που καταγράφηκαν 2000 θάνατοι. Το οικονομικό κόστος της νόσου υπολογίζεται σε περίπου 3 δισεκατομμύρια δολάρια ετησίως. Μπορεί να προσβάλλει και άλλα ζώα, όπως χοίρους, αγελάδες και άλογα.
Παραπομπές
Κατηγορία:Τροπικές ασθένειες Κατηγορία:Παρασιτικές ασθένειες
Μάρα Μπράνκοβιτς
Η Μάρα Μπράνκοβιτς (Σερβικά: Мара Бранковић, επίσης γνωστή και ως: Μαρώ, Κομνηνή, Βαλιντέ Χανούμ Σουλτάνα, Κυρά-Μάρω, Μάρα Δέσποινα Χατούν, Σουλτάνα Μαρίγια, Μάρα Χατούν, Δέσποινα Χατούν ή Αμερίσσα, 1418-14 Σεπτεμβρίου 1487)  από τον Οίκο Μπράνκοβιτς ήταν Ελληνοσέρβα πριγκίπισσα της Οθωμανικής αυτοκρατορίας από τον Οίκο Μπράνκοβιτς και κόρη του ηγεμόνα της Σερβίας, Γεωργίου Μπράνκοβιτς και της Ειρήνης Καντακουζηνής,  κόρης του ποντιακής καταγωγής, Ματθαίου. Ήταν μια από τις σημαντικότερες γυναικείες προσωπικότητες του 15ου αιώνα. Επίσης ήταν θεία του Γεωργίου Καστριώτη - Σκεντέρμπεη.
Η ζωή της
Η Μάρα Μπράνκοβιτς γεννήθηκε το 1418. Δόθηκε από την οικογένειά της στο σουλτάνο Μουράτ Β', το 1435, σε ηλικία μόλις 17 ετών, σε ένα συνηθισμένο για την εποχή φαινόμενο, το οποίο είχε ως στόχο την εξασφάλιση της ακεραιότητας των χριστιανικών εδαφών. Έτσι, έγινε και η μητριά του στερημένου μητέρας από μικρή ηλικία, Μωάμεθ Β' του Πορθητή, με τον οποίο είχε πολύ καλή σχέση. Κατάφερε να μείνει πιστή στο ορθόδοξο δόγμα, παίζοντας πολύ σημαντικό ρόλο στα θρησκευτικά και πολιτικά δρώμενα της εποχής. Ασκούσε ιδιαίτερη επιρροή στα θέματα εξωτερικής πολιτικής, ενώ ξεχώριζε για την εναντιωμένη στο δυτικό κόσμο, στάση και νοοτροπία της. Σύμφωνα με το Γεώργιο Φραντζή, μετά το θάνατο του συζύγου της, το 1451, η Μάρα προσπάθησε να πείσει τον τελευταίο Βυζαντινό αυτοκράτορα, Κωνσταντίνο ΙΑ' Παλαιολόγο να τη νυμφευθεί, χωρίς, όμως, να επιτύχει το στόχο της. Ο Μωάμεθ Β', τής φέρθηκε με ευπρέπεια ανάλογη, αυτής του συζύγου της. Oσον καιρό βρισκόταν εκείνος στο θρόνο, έστελνε όλους τους πρέσβεις να συζητήσουν πρώτα με την ίδια, λόγω των διπλωματικών δεξιοτήτων της. Απεχώρησε από την αυλή του σουλτάνου το 1457 και εγκαταστάθηκε μόνιμα στη νότια Βισαλτία. Οι δύο κυριότερες ερμηνευτικές εκδοχές της απόφασής της αυτής είναι οι ακόλουθες: Ο Μωάμεθ Β' τής δώρισε μια τεράστια έκταση γης στην περιοχή που επέλεξε ως νέο τόπο διαμονής, όπου και παρέμεινε έως το τέλος της ζωής της, στις 14 Σεπτεμβρίου του 1487.
Η προσφορά της στο Χριστιανισμό
Μετά την Άλωση της Κωνσταντινουπόλεως, το 1453, μάζεψε τα δώρα του Ιησού (σμύρνα, λιβάνι, χρυσό), για να τα προστατέψει από τη μανία των μουσουλμάνων και τα μετέφερε στη Μονή Αγίου Παύλου, στο Άγιο Όρος, όπου φυλάσσονται μέχρι και σήμερα. Μια παράδοση κάνει αναφορά σε όραμα της Μπράνκοβιτς, στο οποίο εμφανίσθηκε η Παναγία, η οποία τής έδωσε εντολή να σταματήσει σε ένα συγκεκριμένο σημείο (καθώς απαγορεύεται στις γυναίκες να επισκεφθούν τη χερσόνησο του Άθω), την ώρα που οι μοναχοί της Μονής κατέβαιναν, με σκοπό να τα παραλάβουν. Χάρις στην επιρροή της στην αυλή του σουλτάνου, η Μάρα Μπράνκοβιτς, κατάφερε να σώσει από το θάνατο πολλούς χριστιανούς. Επίσης, διόρισε όλους τους χριστιανούς Πατριάρχες, εκτός του Γενναδίου, ενώ εξαγόρασε πολλούς χριστιανούς σκλάβους και άλλα θρησκευτικά κειμήλια, έτσι ώστε να μην τα εκμεταλλευθούν οι Οθωμανοί. Τα περισσότερα από αυτά στάλθηκαν στο Άγιο Όρος, ενώ άλλα μεταφέρθηκαν στη Βενετία και το Ντουμπρόβνικ.
Η οικογένεια Μπράνκοβιτς είχε μια παραδοσιακή σχέση με τις Μονές του Αγίου Όρους και ιδιαίτερα με τις Μονές Χιλανδαρίου και Αγίου Παύλου, των οποίων οι τότε μοναχοί ήταν σερβικής καταγωγής. Γι' αυτό και το 1466, η Μάρα δώρισε στις Μονές αυτές, εκτάσεις στα χωριά της Έζιοβας (σημερινής Δάφνης Σερρών), της Μαροβίτσας (κοντά στη σημερινή Μαυροθάλασσα) και του Μύρκινου ή Δοξόμπου Σερρών. Στη Δάφνη είχε εγκατασταθεί η ίδια από το 1459, μαζί με μια μικρή αυλή ευγενών και μοναχών, Σέρβων και Βυζαντινών. Οι φόροι των χωριών αυτών δίνονταν κατά 60% στη Μονή Χιλανδαρίου και κατά 40% στη Μονή Αγίου Παύλου. Η Μπράνκοβιτς, μετά από το θάνατό της, άφησε όλα της τα κτήματα στη Μονή Χιλανδαρίου.
Στην Ιερά Μητρόπολη των Αγίων Θεοδώρων Σερρών, όπου καταγράφονται τα άγια σκεύη και άμφια, αναφέρεται: "εικόνισμα της κυρα-Μάρως, που είχε Τίμιο ξύλο". Αυτό δείχνει ότι, η Μπράνκοβιτς είχε χαρίσει στο ναό εικόνα της Παναγίας, φτιαγμένη -εν μέρει- από το ξύλο του Τίμιου Σταυρού.
Η προσφορά της στον Ελληνισμό
Η Μπράνκοβιτς φρόντιζε με τις παρεμβάσεις της, για την παροχή προνομίων στους Έλληνες της Μακεδονίας, σχετικών με την ανάπτυξη του πληθυσμού και των κλάδων της χειροτεχνίας, όπως η οπλουργία, η υφαντουργία και η χρυσοχοΐα. Αυτό είχε ως αποτέλεσμα τη δημιουργία μιας αυτοδιοικούμενης ελληνικής κοινότητας, με δική της φρουρά.
Ο πύργος της
Τα ιστορικά κείμενα αποδεικνύουν ακράδαντα ότι, ο μυστηριώδης πύργος ήταν ιδιοκτησία της Μπράνκοβιτς. Τα δημόσια έγγραφα των αρχών του 20ού αιώνα αναφέρουν το κτίσμα αυτό, ως ιδιοκτησία της Μονής Αγίου Παύλου, με την ονομασία Πύργος Μαροβίτσα. Η έκταση, η οποία παραχωρήθηκε στη Μονή, ταυτίζεται με τη μορφολογία της περιοχής και την απόσταση μεταξύ Δάφνης και Μαυροθάλασσας.
Ο πύργος της Μπράνκοβιτς ήταν τριώροφος και χρησιμοποιείτο σαν κατοικία. Ακολουθούσε την τυπολογία των πύργων του Αγίου Όρους. Το μεγαλύτερο μέρος του πύργου καταστράφηκε, πριν από το 1753. Δίπλα στο υπόλειμμα του σημερινού πύργου, διατηρούνταν οικόπεδα, τα οποία ανήκαν στη Μονή Σταυρονικήτα μέχρι τα μέσα της δεκαετίας του 1930, κάτι που αποδεικνύει τη στενή σχέση της περιοχής με το Άγιο Όρος. Κατά τη δεκαετία του 1940, κάτοικοι της Δάφνης προσπάθησαν να αποσπάσουν τις πέτρες του, με σκοπό να τις χρησιμοποιήσουν για τις οικοδομικές ανάγκες της περιοχής, με αποτέλεσμα να νοικιαστεί σε ιδιώτες ως δημόσιο κτήμα. Μάλιστα, έφθασε να πωληθεί, με σκοπό την κατεδάφισή του. Το 1957, ανακηρύχθηκε διατηρητέο μνημείο, με ΦΕΚ, που εξέδωσε το Υπουργείο Πολιτισμού. Ο πύργος βρίσκεται στην κεντρική πλατεία της Δάφνης.
Ο τάφος της
Υπάρχουν τρεις εκδοχές για το πού βρίσκεται ο τάφος της Μπράνκοβιτς: οι δύο επιστημονικές εκδοχές υποστηρίζουν πως, είτε το σώμα της ενταφιάστηκε στη Μονή Εικοσιφοινίσσης του Παγγαίου Όρους, είτε κάπου στο Άγιο Όρος. Η τρίτη εκδοχή, την οποία αποδέχεται και η λαϊκή παράδοση, αναφέρεται σε μια ευρύτερη έκταση, μεταξύ του πύργου της Μπράνκοβιτς και του πύργου της Ορέσκειας, οικισμού βορειοδυτικά της Δάφνης, η οποία μπορεί να αποτελεί το σημείο ενταφιασμού της. Ωστόσο, κανένας από τους ισχυρισμούς αυτούς δεν έχει επιβεβαιωθεί.
Πηγές
Κατηγορία:Βασιλομήτωρ Κατηγορία:Σουλτάνες της Οθωμανικής Αυτοκρατορίας Κατηγορία:Σέρβοι ευγενείς Μαρα Κατηγορία:Σέρβοι ελληνικής καταγωγής
Ντέιβιντ Γκρέμπερ
Ο Ντέιβιντ Γκρέμπερ (David Graeber, 12 Φεβρουαρίου 1961 – 2 Σεπτεμβρίου 2020) ήταν ανθρωπολόγος και αναρχικός ακτιβιστής. Ήταν καθηγητής ανθρωπολογίας στο London School of Economics (LSE). Είχε γίνει γνωστός από την συμμετοχή του στο κίνημα Occupy Wall Street. Γνωστά του βιβλία είναι τα Debt: The First 5,000 Years, το The Democracy Project: A History, a Crisis, a Movement (2013) και το  The Utopia of Rules: On Technology, Stupidity and the Secret Joys of Bureaucracy (2015). Ένα άρθρο του το 2013, On the Phenomenon of Bullshit Jobs είχε κάνει εντύπωση.
Παραπομπές
Κατηγορία:Αναρχικοί Κατηγορία:Αμερικανοί ακτιβιστές Κατηγορία:Αμερικανοί ανθρωπολόγοι Κατηγορία:Αντικαπιταλιστές
Ρολάκια ρέγγας
Τα ρολάκια ρέγγας είναι φιλέτα παστής ρέγγας, τυλιγμένα σε κυλινδρικό σχήμα, συχνά γύρω από μια γευστική γέμιση.
Φράνκο Κριστάλντι
Ο Φράνκο Κριστάλντι (ιταλικά: Franco Cristaldi), (3 Οκτωβρίου 1924 -1 Ιουλίου 1992) ήταν Ιταλός παραγωγός του κινηματογράφου, που πιστώνεται με την παραγωγή ή την συμπαραγωγή ταινιών μεγάλου μήκους από τη δεκαετία του 1950 έως τη δεκαετία του '90.
Πρώτα χρόνια
Ο Κριστάλντι γεννήθηκε στο Τορίνο της Ιταλίας το 1924 και σπούδασε ιατρική στο πανεπιστήμιο για λίγο πριν επικεντρώσει τα ενδιαφέροντά του στον κινηματογράφο.
Ρολάκια ρέγγας
Παρουσίαση
Τα ρολάκια ρέγγας αγοράζονται συνήθως έτοιμα για κατανάλωση, σε βάζα ή δοχεία. Η άλμη αποτελείται επιπλέον από νερό, λευκό ξύδι και αλάτι. Μπορεί επίσης να περιέχει ζάχαρη ή άλλους γλυκαντικούς παράγοντες, δακτυλίους κρεμμυδιού, πιπεριά και σπόρους μουστάρδας. Τα ρολάκια μπορούν να καταναλωθούν κρύα, χωρίς ξετύλιγμα ή πάνω σε ψωμί. Αφού ανοιχτεί το βάζο, συνήθως διατηρούνται για δύο έως τρεις εβδομάδες εάν διατηρηθούν δροσερά ή σε ψυγείο. Μερικές φορές τα ρολάκια ρέγγας σερβίρονται με λάμπσκαους.
Προέλευση
Οι παστές ρέγγες αποτελούν βασικό στοιχείο στη Βόρεια Ευρώπη από τη Μεσαιωνική εποχή, αποτελώντας έναν τρόπο αποθήκευσης και μεταφοράς ψαριών, ιδιαίτερα απαραίτητο σε περιόδους χωρίς κρέας όπως η Σαρακοστή. Οι ρέγγες θα ετοιμάζονταν και στη συνέχεια συσκευάζονταν σε βαρέλια για αποθήκευση ή μεταφορά.
Τα ρολάκια ρέγγας έγιναν δημοφιλή σε όλη τη Γερμανία κατά τη διάρκεια της περιόδου Μπίντερμαϊερ στις αρχές του 19ου αιώνα και ήταν γνωστά ως μια ιδιαίτερη σπεσιαλιτέ του Βερολίνου, όπως το παρόμοιο πιάτο Bismarckhering. Ένας σημαντικός παράγοντας στη δημοτικότητά τους ήταν η ανάπτυξη του σιδηροδρομικού δικτύου μεγάλης εμβέλειας, το οποίο επέτρεψε τη μεταφορά ρέγγας από τη Βόρεια και τη Βαλτική θάλασσα στην ενδοχώρα. Το ψάρι γινόταν τουρσί για να διατηρήσει και μεταφερόταν σε ξύλινα βαρέλια. Σε παμπ στο Παλιό Βερολίνο, ήταν συνηθισμένο να υπάρχουν πολυόροφες γυάλινες θήκες γνωστές ως Hungerturm («Πύργος Πείνας») στο μπαρ για να παρουσιάζουν έτοιμα προς κατανάλωση πιάτα όπως ψωμί λαρδιού, αλατισμένα αυγά, κεφτεδάκια, μέτβουρστ και φυσικά ρολάκια ρέγγας. Σήμερα τα ρολάκια ρέγγας συνήθως χρησιμοποιούνται ως μέρος του γερμανικού Katerfrühstück («πρωινό του χάνγκοβερ») το οποίο πιστεύεται ότι αποκαθιστά μερικούς ηλεκτρολύτες.
Φράνκο Κριστάλντι
Καριέρα
Κατά την διάρκεια της μακράς σταδιοδρομίας του, ο Κριστάλντι συνεργάστηκε με σκηνοθέτες και σεναριογράφους όπως ο Φραντσέσκο Ρόσσι, ο Πιέτρο Τζέρμι, ο Μάριο Μονιτσέλι, ο Φεντερίκο Φελίνι, ο Λουκίνο Βισκόντι και ο Τζουζέπε Τορνατόρε.
Ρολάκια ρέγγας
Διανομή
Τα ρολάκια ρέγγας τρώγονται στην Ευρώπη και τη Νότια Αμερική, καθώς και σε περιοχές των Ηνωμένων Πολιτειών και του Καναδά. Στην Τσεχία και τη Σλοβακία, τα ρολάκια ρέγγας (zavináč) είναι τόσο γνωστά, που το όνομα τους έχει δοθεί ως όνομα για το σύμβολο @.
Φράνκο Κριστάλντι
Καριέρα
Ο Φράνκο Κριστάλντι υπήρξε από τους πιο σημαντικούς παραγωγούς ταινιών για αρκετά χρόνια στην πατρίδα του στην Ιταλία και μερικές από τις πιο επιτυχημένες ταινίες του σε διεθνές επίπεδο περιελάμβαναν Το Όνομα του Ρόδου και Σινεμά ο παράδεισος, (Η μεν πρώτη κέρδισε ένα Βραβείο Σεζάρ και δύο BAFTA, ενώ η δεύτερη κέρδισε πολλά και σημαντικά βραβεία, μεταξύ άλλων το Μεγάλο Βραβείο στις Κάννες και το Όσκαρ Καλύτερης Ξενόγλωσσης Ταινίας στη 62η τελετή απονομής της Αμερικανικής Ακαδημίας).
Ρολάκια ρέγγας
Παραπομπές
Κατηγορία:Γερμανική κουζίνα Κατηγορία:Λιθουανική κουζίνα Κατηγορία:Πολωνική κουζίνα Κατηγορία:Σκωτσέζικη κουζίνα Κατηγορία:Πιάτα ρέγγας Κατηγορία:Νηστίσιμα τρόφιμα
Φράνκο Κριστάλντι
Καριέρα
Το 1977, ο Κριστάλντι εξελέγη πρόεδρος της Διεθνούς Ένωσης Παραγωγών Κινηματογραφικών ταινιών και ήταν μέλος της κριτικής επιτροπής του Φεστιβάλ Κινηματογράφου των Καννών το 1984.
Προσωπική ζωή
Ο Φράνκο Κριστάλντι παντρεύτηκε στο πρώτο του γάμο, την Κάρλα Σιμονέττι, με την οποία απέκτησε έναν γιο, τον Μασσίμο. Το 1966 ζήτησε από το Βατικανό να ακυρώθει ο γάμος του με την Σιμονέττι και στη συνέχεια παντρεύτηκε την Κλαούντια Καρντινάλε από την οποία πήρε διαζύγιο το 1975. Το 1983 παντρεύτηκε την Ζεούντι Αράγια.
Εξωτερικοί σύνδεσμοι
Κατηγορία:Ιταλοί παραγωγοί ταινιών
Σάρα Πρόκτορ
Η Σάρα Πρόκτορ (γεν. 16 Σεπτεμβρίου 1988) είναι αθλήτρια του στίβου από την Ανγκουίλα, που συμμετέχει με τη Μεγάλη Βρετανία από το 2011. Συμμετέχει στο αγώνισμα του άλματος εις μήκος.
Με την Ανγκουίλα
Συμμετείχε στους Κοινοπολιτειακούς Αγώνες 2006 και στο Παγκόσμιο Πρωτάθλημα Στίβου 2007 με την Ανγκουίλα, χωρίς να προκριθεί στον τελικό γύρο.
Μεταφέρθηκε από την Ανγκουίλα στη Μεγάλη Βρετανία τον Νοέμβριο του 2010. Η Ανγκουίλα δεν είχε δικιά της Ολυμπιακή Επιτροπή, που σήμαινε οτι δεν μπορούν οι αθλητές της χώρας να συμμετέχουν στους Ολυμπιακούς Αγώνες. Έτσι, πήρε μεταγραφή στη Μεγάλη Βρετανία, για να μπορεί να συμμετέχει σε όλους τους διεθνείς αγώνες.
Με τη Μεγάλη Βρετανία
Το πρώτο της μετάλλιο για τη Μεγάλη Βρετανία κέρδισε στο Παγκόσμιο Πρωτάθλημα Κλειστού Στίβου 2012 στην Κωνσταντινούπολη, με άλμα στα 6.89 και Νέο Βρετανικό ρεκόρ.
Ακόμη πιο σημαντικό μετάλλιο ήταν αυτό στο Παγκόσμιο Πρωτάθλημα Στίβου 2015 στο Πεκίνο, όπου έγινε η πρώτη Βρετανίδα αθλήτρια που πέρασε τα 7 μέτρα στο μήκος και έσπασε το ρεκόρ Μεγάλης Βρετανίας, κερδίζοντας το αργυρό μετάλλιο.
Το 2018 κατέκτησε δύο χάλκινα μετάλλια, ένα μετάλλιο στους Κοινοπολιτειακούς Αγώνες 2018 συμμετέχοντας με την Αγγλία με άλμα στα 6.75 μέτρα, και ένα ακόμη μετάλλιο στο Ευρωπαϊκό Πρωτάθλημα Στίβου 2018, με άλμα στα 6.70 μέτρα.
Λα Κρες
Το Λα Κρες (γαλλικά: La Cresse, οξιτανικά: La Cressa) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κρεσουά (γαλλικά: Cressois).
Εξωτερικοί σύνδεσμοι
Κατηγορία:Κοινότητες του Αβερόν
Χρύσανθος ο εκ Μαδύτων
Ο Χρύσανθος ο εκ Μαδύτων ή εκ Μαδύτου (κατά κόσμον Καράμαλης, 1770 - 1846) ήταν Έλληνας λόγιος και μουσικός διδάσκαλος του 19ου αιώνα από τη Μάδυτο της Θράκης. Ήταν επίσκοπος της Ορθόδοξης Εκκλησίας και διετέλεσε Αρχιεπίσκοπος Δυρραχίου και κατόπιν Μητροπολίτης Σμύρνης και Προύσης.
Βιογραφία
Η καταγωγή του ήταν από τη Μάδυτο της Θράκης, όπου γεννήθηκε περί το 1770. Σπούδασε βυζαντινή μουσική στην Κωνσταντινούπολη με δάσκαλο τον Πέτρο Βυζάντιο, όπου και δίδαξε εκκλησιαστική ψαλμωδία από το 1815. Ήταν εξαιρετικός γνώστης της αραβικής και οθωμανικής παραδοσιακής μουσικής, και γνώριζε λατινικά και γαλλικά. Το 1819 χειροτονήθηκε Αρχιεπίσκοπος Δυρραχίου, όπου έζησε μέχρι το 1833, οπότε εξελέγη Μητροπολίτης Σμύρνης. Το 1837 εξελέγη Μητροπολίτης Προύσης, θέση στην οποία παρέμεινε ως το τέλος της ζωής του, το 1846.
Πηγές
Κατηγορία:Αλβανική Ορθόδοξη Εκκλησία Κατηγορία:Μουσικοί της βυζαντινής μουσικής Κατηγορία:Μητροπολίτες Σμύρνης Κατηγορία:Μητροπολίτες Προύσης
Ραμίρο Λεντέσμα
Ο Ραμίρο Λεντέσμα Ράμος (23 Μαΐου 1905, Ζαμόρα - 29 Οκτωβρίου 1936, Μαδρίτη) ήταν Ισπανός συνδικαλιστής, πολιτικός, δοκιμιογράφος και δημοσιογράφος και προπαγανδιστής του   Φρανκικού Καθεστώτος. Θεωρείται ο ιδρυτής του εθνικού-συνδικαλισμού.
Τα πρώτα χρόνια
Σπούδασε στο Πανεπιστήμιο Complutense της Μαδρίτης, όπου ήταν μαθητής του José Ortega y Gasset και συνέβαλε στην λογοτεχνική εφημερίδα La Gaceta Literaria και Revista de Occidente, ο Ράμος άρχισε να μελετά επίσης τα έργα του Μάρτιν Χάιντεγκερ. Έγραψε επίσης ένα μυθιστόρημα για τη νεολαία, με τίτλο "El sello de la muerte" ("Η σφραγίδα του θανάτου").
Το κίνημα του Μπενίτο Μουσολίνι και του αναπτυσσόμενου ναζιστικού κινήματος του Αδόλφου Χίτλερ στη Γερμανία ανησύχησε τις ρίζες της μεσαίας τάξης, τις οποίες είδε ως εμπόδιο στην επίτευξη του επαναστατικού περιβάλλοντος της Ισπανικής πολιτικής στη δεκαετία του 1920. Το 1931, ο Λεντέσμα Ράμος ξεκίνησε τη δημοσίευση του περιοδικού "La Conquista del Estado", για το οποίο έκανε αφιέρωμα το ιταλικό φασιστικό περιοδικό "La Conquista dello Stato" του Κούρτσιο Μαλαπάρτε. Προσπάθησε να γεφυρώσει το χάσμα ανάμεσα στον εθνικισμό και τον συνδικαλισμό της  αναρχικής οργάνωσης, της  "Εθνική Συνομοσπονδία Εργατών (Ισπανία)" (CNT), αναθεωρώντας συνολικά τον  συνδικαλισμό.
Ο θαυμασμός του, για τον Ναζισμό, τον έσπρωξε να μιμηθεί το χτένισμα του  Αδόλφου Χίτλερ. Στο πρώτο τεύχος του "Conquista del Estado", ο Λεντέσμα δημοσίευσε ένα συγκριτικό πρόγραμμα, το οποίο προπαγάνδιζε τον κρατισμό, έναν πολιτικό ρόλο για τα πανεπιστήμια, την περιφερειοποίηση και μια συνδικαλιστική δομή για την Εθνική οικονομία. Το πρόγραμμα δημοσιεύθηκε μόνο καθ' όλη τη διάρκεια του έτους και, παρόλο που αποτέλεσε αντικείμενο συζήτησης για την επανένωση του CNT, δεν είχε ποτέ τον επιδιωκόμενο αντίκτυπο. Στη συνέχεια, η οργάνωση του συγχωνεύτηκε τον Οκτώβριο του 1931 με τη "Junta Castellana de Actuación Hispánica" του Ονέσιμο Ροτόντα, δημιουργώντας το "Juntas de Ofensiva Nacional-Sindicalista" και το περιοδικό JONS. Μετονομάστηκε σε "Falange Española de las Juntas de Ofensiva Nacional-Sindicalista" (FE-JONS), αφού συγχωνεύθηκε με την οργάνωση του Χοσέ Αντόνιο Πρίμο ντε Ριβέρα το 1934. Ο ίδιος σχεδίασε το σήμα του κινήματος, το ζυγό και τα βέλη που προέρχονται από τους καθολικούς μονάρχες, και εφάρμοσε τα συνθήματα "Arriba España" και "Una, Grande y Libre" (και τα δύο χρησιμοποιούνταν ακόμη και στη Γαλλική Ισπανία).
Παραπομπές
Κατηγορία:Ισπανοί δοκιμιογράφοι Κατηγορία:Ισπανοί πολιτικοί Κατηγορία:Φασίστες Κατηγορία:Ισπανικός Εμφύλιος Κατηγορία:Ισπανοί συγγραφείς
Λαμάσσου
thumb|right|300pxΟ Λαμάσσου στην ασσυριακή μυθολογία είναι φτερωτό τέρας με σώμα ταύρου, ανθρώπινο κεφάλι και πόδια λιονταριού.
Στη Νέα Ασσυριακή Αυτοκρατορία (περίπου 883-612), μεγάλα μνημεία ταύρων, συχνά με φτερά και πάντα με ανθρώπινα κεφάλια, ανεγέρθηκαν ως φύλακες στις εισόδους των βασιλικών ανακτόρων όπως το Χορσαμπάντ και η Νινευή. Είχαν κακόβουλη λειτουργία. Σε ένα κείμενο υπάρχει η μαγική φόρμουλα "Μάθε ο καλός šêdu να περπατάει στα αριστερά μου και ο καλός Λαμάσσου στα δεξιά μου " (αλλού προηγείται ο šêdu και ο Λαμάσσου πίσω από το άτομο που θα προστατευτεί) Συνήθως είχαν 5 πόδια. Ο Λαμάσςου είναι επίσης γνωστός από τα παλάτια των Περσών βασιλιάδων. Στις Πασαργάδες δεν υπάρχουν πια, αλλά στην Περσέπολη είναι ακόμα διαθέσιμα στην «Πύλη όλων των Εθνών». Έτσι οι οπλές τους εξακολουθούν να φαίνονται στην «ημιτελή πύλη». Στο κτίριο, το οποίο θα μπορούσε να αναγνωριστεί είτε ως αίθουσα του συμβουλίου είτε ως "τριπλή πύλη", ο Λαμάσσου χρησίμευε ως κιονόκρανο.
Παραπομπές
Κατηγορία:Μυθολογικά όντα Κατηγορία:Σελίδες με μη επιθεωρημένες μεταφράσεις
Αλφάβητο Κούργκι-Κοξ
μικρογραφία|Αλφάβητο Κούργκι-Κοξ Το Αλφάβητο Κούργκι-Κοξ είναι το αλφάβητο που αναπτύχθηκε από τον γλωσσολόγο Γκρεγκ Μ. Κοξ και χρησιμοποιείται από έναν αριθμό ατόμων μέσα στην επαρχία Κοντάγκου της Ινδίας. Πρόκειται για μια ανεξάρτητη διάλεκτο της Τουλού. Χρησιμοποιείται για την απειλούμενη Δραβιδική γλώσσα Κοντάβα, επίσης γνωστή μερικές φορές ως Κούργκι.
Το αλφάβητο Κούργκι-Κοξ χρησιμοποιεί ένα συνδυασμό 26 συμφώνων, πέντε σημάνσεων φωνήεντων και ένα δείκτη δίφθογγων. Κάθε γράμμα αντιπροσωπεύει ένα ενιαίο ήχο και δεν υπάρχουν κεφαλαία γράμματα. Μια γραμματοσειρά βασισμένη στον υπολογιστή έχει δημιουργηθεί για χρήση με το αλφάβητο.
Το αλφάβητο αναπτύχθηκε από το αίτημα μιας ομάδας ντόπιων να έχουν το δικό τους μοναδικό αλφάβητο για τη Κοντάβα Τακκ, και να διακρίνουν τη γλώσσα με τις δικές τους δυνάμεις. Τα Κοντάβα Τακκ γενικά γράφονται στο αλφάβητο Κανάντα, αλλά μπορεί επίσης να βρεθεί γραμμένη στο αλφάβητο Μαλαγιαλάμ, ειδικά κατά μήκος των συνόρων με την Κεράλα. Το νέο αλφάβητο έχει ως στόχο να ενοποιήσει και να παρέχει ένα ενιαίο αλφάβητο για χρήση σε όλους τους ομιλητές της Κοντάβα Τακκ.
Προκειμένου να εισηχθεί το αλφάβητο, 10.000 φυλλάδια CD και 25.000 ταχυδρομικές κάρτες με διάφορες σκηνές από την περιοχή παράχθηκαν και διανεμήθηκαν σε όλη την περιοχή του Κουργκ τον Μάρτιο και τον Απρίλιο του 2005. Πολλά βιβλία σχεδιάζονται, συμπεριλαμβανομένων ενός φρασεολογίου και ενός λεξικού.
Steppenwolf
Ο Κέι είναι το μοναδικό μέλος της αρχικής σύνθεσης του συγκροτήματος που συνεχίζει μέχρι σήμερα.
Βιογραφία
Ο Τζον Κέι ήταν μέλος των Jack London & the Sparrows από το Τορόντο, μαζί με τον κιθαρίστα Μάικλ Μόναρτς, τον μπασίστα Ράστον Μορίβ, τον κιμπορντίστα Γκόλντι ΜακΤζόν και το ντράμερ Τζέρι Έντμοντον. Το συγκεκριμένο συγκρότημα κυκλοφόρησε δύο σινγκλ μέσω της CBS Records το 1966, τα "Tomorrow's Ship" και "Green Bottle Lover".
Το 1967, οι The Sparrows μετονομάστηκαν σε Steppenwolf παίρνοντας το όνομα τους από νουβέλα του Έρμαν Έσσε. Κυκλοφόρησαν το σινγκλ "Twisted" ως προσωπική δουλειά του Κέι, πριν ενταχθεί στο συγκρότημα ο μπασίστας Τζον Ράσελ Μόργκαν.
left|thumb|240px|Οι Steppenwolf στις 12 Σεπτεμβρίου 1970 Ο πρώτος δίσκος του συγκροτήματος ηχογραφήθηκε μέσα σε διάστημα τεσσάρων ημερών με παραγωγό τον Γκάμπριελ Μέξλερ και παρουσίασε μικρές πωλήσεις μέχρι το χρονικό σημείο που το σινγκλ "Born To Be Wild" έφθασε στην δεύτερη θέση του Hot-100 του Billboard, βοηθώντας το άλμπουμ να σκαρφαλώσει στην τρίτη θέση του καταλόγου επιτυχιών και να γίνει χρυσό. Το κομμάτι ήταν σύνθεση του αδελφού του Έντμοντον, Ντένις, ο οποίος χρησιμοποίησε το παρωνύμιο Μαρς Μπονφάιρ και συμπεριλήφθηκε στο σάουντρακ της ταινίας "Easy Rider", ενώ ο στίχος "Heavy Metal Thunder" έδωσε την ονομασία στο μουσικό είδος Heavy Metal, μία δεκαετία αργότερα.
Ακολούθησε ο δίσκος "The Second", που έγινε επίσης χρυσός, με την βοήθεια του σινγκλ "Magic Carpet Ride" που έφθασε στο # 3 του Billboard. Στα μέσα του 1969, οι Μόναρτς και Ράσελ αποχώρησαν από το συγκρότημα, δίνοντας τις θέσεις τους στον κιθαρίστα Λάρι Μπάιρομ και τον μπασίστα Νικ Σεντ Νίκολας. Η νέα σύνθεση ηχογράφησε το άλμπουμ "At Your Birthday Party" με το επιτυχημένο σινγκλ "Rock Me".
Το άλμπουμ "Monster" παρουσίασε στιχουργικό περιεχόμενο που είχε να κάνει με διάφορα θέματα της εποχής, όπως ο πόλεμος του Βιετνάμ. Αυτός ήταν ο πρώτος τους δίσκος που δεν κατάφερε να μπει στο αμερικάνικο Top-10, αν και έγινε χρυσός.
Στις αρχές του 1972, το συγκρότημα πέρασε στον πάγο όταν ο Κέι αποφάσισε να ασχοληθεί με την προσωπική του καριέρα, κυκλοφορώντας το άλμπουμ "Forgotten Songs And Unsung Heroes".
Οι Steppenwolf επανήλθαν το 1974 με το άλμπουμ "Slow Flux", το οποίο ηχογραφήθηκε μετά από μία ευρωπαϊκή περιοδεία που είχε ως σκοπό να είναι η τελευταία τους. Το σινγκλ "Straight Shootin' Woman" μπήκε στο αμερικάνικο Top-30 και υπήρξε η τελευταία μεγάλη επιτυχία τους.
thumb|240px|Οι Steppenwolf το 2006 Την σύνθεση του συγκροτήματος αποτελούσαν ο Κέι, ο Μπιόντο, ο ΜακΤζον, ο Έντμοντον και ο κιθαρίστας Μπόμπι Κόχραν, με τον κιμπορντίστα Άντι Τσάπιν να αντικαθιστά τον ΜακΤζον για το άλμπουμ "Hour of the Wolf" του 1975. Πριν την κυκλοφορία του δίσκου, ο Τσάπιν έδωσε την θέση του στον Γουέιν Κουκ και ο δίσκος δεν κατάφερε να μπει στο Top-100 του Billboard, κυρίως λόγω της χρεοκοπίας της δισκογραφικής εταιρείας "Mums Records".
Κολωνές Τρωάδας
Οι Κολωνές ή Κολώνες ή Κολώνη (αἱ Κολωναί), ήταν αρχαία ελληνική πόλη στο νοτιοδυτικά της Τρωάδας, περιοχής της Μικράς Ασίας.
Steppenwolf
Βιογραφία
Το 1977, κυκλοφόρησαν τον δίσκο "Skullduggery", πριν αποχωρήσει ο Κέι για να επικεντρωθεί στην προσωπική του καριέρα. Το συγκρότημα αναδημιουργήθηκε με βασικό κομμάτι τον Σεντ Νίκολας, αφού στην συγκεκριμένη επανένωση δεν συμπεριλήφθηκε ο Κέι. Την σύνθεση του σχήματος συμπλήρωσε ο ντράμερ Φράνκι Μπανάλι, μετέπειτα μέλος των Quiet Riot και W.A.S.P..
Έρωτας με την Πρώτη... Μπαλιά
Έρωτας με την Πρώτη... Μπαλιά (αγγλικά: Wimbledon) είναι βρετανική αισθηματική κομεντί του 2004, σε σκηνοθεσία του Ρίτσαρντ Λοκρέιν. Πρωταγωνιστούν ο Πολ Μπέτανι, ως ένας ξοφλημένος επαγγελματίας τενίστας και η Κίρστεν Ντανστ, ως ένα ανερχόμενο αστέρι του τένις. Συμπρωταγωνιστούν οι Σαμ Νιλ και Τζον Φαβρό.
Steppenwolf
Βιογραφία
Το 1981, οι Steppenwolf επανήλθαν στο προσκήνιο με τον Κέι στα φωνητικά, τον Μάικλ Πάλμερ στην κιθάρα, τον Τσαντ Πίρι στο μπάσο, τον Μπρετ Ταγκλ στα πλήκτρα και τον Στιβ Πάλμερ στα τύμπανα. Το συγκρότημα περιόδευσε σε όλο τον κόσμο και ηχογράφησε τον δίσκο "Live in London". Στο σχήμα εντάχθηκε ο μπασίστας Γουέλτον Γκάιτ και ο κιμπορντίστας Μάικλ Γουίλκ, ηχογραφώντας το άλμπουμ "Wolftracks"
Έρωτας με την Πρώτη... Μπαλιά
Υπόθεση
Ο Πίτερ Κολτ, είναι ένας Βρετανός επαγγελματίας τενίστας, ο οποίος διανύει την δεκαετία των τριάντα, και που η κατάταξή του έπεσε από την 11η στην 119η θέση παγκοσμίως. Ο ίδιος, δεν έχει ενδιαφερθεί να παλέψει για κάτι στη ζωή του, καθώς η ευκατάστατη οικογένειά του του επέτρεψε χωρίς δισταγμό να προωθήσει τις φιλοδοξίες του στο τένις. Παρόλο που παίρνει έναν μπαλαντέρ για το τουρνουά του Wimbledon, αισθάνεται πως ήρθε η ώρα να παραδεχτεί ότι έχει μεγαλώσει αρκετά για να διαγωνίζεται με νεότερους παίκτες, οι οποίοι είναι σίγουρα και σε καλύτερη φόρμα. Μετά από αυτό το Γουίμπλεντον, έχει σκοπό να πιάσει δουλειά σε μια υψηλού κύρους λέσχη για τένις.
Steppenwolf
Βιογραφία
Ακολούθησαν τα "Paradox", "Rock & Roll Rebels" και "Rise & Shine" μέχρι το 1990, όταν και οι Steppenwolf σταμάτησαν να ηχογραφούν. Το συγκρότημα συνέχισε να περιοδεύει κατά καιρούς, με την σύνθεση των Τζον Κέι (φωνητικά, κιθάρα), Ντάνι Τζόνσον (κιθάρα), Μάικλ Γουίλκ (πλήκτρα) και Ρον Χαρστ (τύμπανα), να σταθεροποιείται από το 1996 και έπειτα και τον μπασίστα Γκάρι Λινκ να προστίθεται το 2009.
Έρωτας με την Πρώτη... Μπαλιά
Υπόθεση
Ενώ αρχίζει το Γουίμπλεντον, πέφτει πάνω στην Λίζι Μπράντμπερι, την Αμερικανίδα ανερχόμενη παίκτρια του τένις γυναικών. Ερωτεύονται και το ενδιαφέρον της για εκείνον, του αλλάζει ολόκληρη την αντίληψη, του δίνει ακόμη την δύναμη να προσπαθήσει να κερδίσει ξανά. Ενώ ο έρωτάς τους μεγαλώνει, ο Πίτερ γίνεται όλο και καλύτερος στο τένις. Ο υπερπροστατευτικός πατέρας και μάνατζερ της Λίζι, ο Ντένις Μπράντμπουρι, είναι αποφασισμένος να σταματήσει τη σχέση τους, πιστεύοντας ότι μπορεί να είναι επιζήμια για την καριέρα της. Μια ημέρα, ο Ντένις πηγαίνει στο παλιό διαμέρισμα του Πίτερ και του φωνάζει ότι χάλασε το παιχνίδι της κόρης του. Εκείνη κρυφακούει την κουβέντα τους και αποφασίζει να τον αφήσει και να συγκεντρωθεί στο παιχνίδι της.
Steppenwolf
Εξωτερικοί σύνδεσμοι
Κατηγορία:Αμερικανικά heavy metal συγκροτήματα Κατηγορία:Καναδικά heavy metal συγκροτήματα Κατηγορία:Αμερικανικά hard rock συγκροτήματα Κατηγορία:Αμερικανικά blues rock συγκροτήματα Κατηγορία:Καναδικά hard rock συγκροτήματα
Έρωτας με την Πρώτη... Μπαλιά
Υπόθεση
Τη νύχτα πριν τα ημιτελικά ματς, ο Πίτερ τρυπώνει στο δωμάτιο του ξενοδοχείου της Λίζι και την παρακινεί να κάνουν σεξ. Την επόμενη μέρα, παίζει πολύ καλύτερα από τις προσδοκίες και κερδίζει σερί από σετ, αλλά η Λίζι χάνει. Οργισμένη η Λίζι, χωρίζει τον Πίτερ, λέγοντάς του ότι ο εγωισμός του την έκανε να χάσει, και αποφασίζει να επιστρέψει στις Ηνωμένες Πολιτείες, για να προπονηθεί.
Κολωνές Τρωάδας
Τοποθεσία
Η πόλη κατασκευάστηκε πάνω σε λόφο κοντά στις ακτές, ο οποίος είναι γνωστός σήμερα ως Μπεσίκτεπε (Beşiktepe), δηλαδή «λόφος λίκνο». Βρισκόταν περίπου σε ίση απόσταση μεταξύ της αρχαίας Λάρισας Τρωάδας προς τα νότια και της αρχαίας Αλεξάνδρειας Τρωάδας στα βόρεια. Έχει εντοπισθεί 3,3 χιλιόμετρα ανατολικά του σημερινού χωριού Αλεμσάχ (Alemşah), στην περιοχή Εζίν (Ezine), της Επαρχίας Τσανάκκαλε (Çanakkale ili), της Τουρκίας.
Ονομασία
Το όνομα της πόλης προέρχεται από την αρχαία ελληνική λέξη «κολώνη», σε μορφή πληθυντικού. Η λέξη «κολώνη», σήμαινε «λόφος» ή «ανάχωμα» και αποτελούσε σύνηθες όνομα στην Ανατολική Μεσόγειο, για ακρωτήρια με λόφους πάνω τους. Η πόλη επίσης δεν πρέπει να συγχέεται με τον οικισμό «Λαμψακηναί Κολωναί» (Κολωνές της Λαμψάκου), ο οποίος βρισκόταν στους λόφους πάνω από την Λάμψακο, στα βορειοανατολικά της Τρωάδας.
Έρωτας με την Πρώτη... Μπαλιά
Υπόθεση
Ο Πίτερ πρέπει να παίξει στον τελικό εναντίον του Τζέικ Χάμοντ, ενός αλαζόνα Αμερικανού σταρ και νούμερο 1 στην παγκόσμια κατάταξη. Στο αεροδρόμιο, η Λίζι παρακολουθεί μια τηλεοπτική συνέντευξη, στην οποία ο Πίτερ απολογείται και εκδηλώνει τον έρωτά του για εκείνη. Τότε, η Λίζι επιστρέφει στο Γουίμπλεντον.
Κολωνές Τρωάδας
Δάης ο Κολωναεύς
Ο ιστορικός Δάης ο Κολωναεύς (Δάης ὁ Κολωναεύς), είναι ο μόνος λογοτέχνης από τις Κολωνές της Τρωάδας, ο οποίος είναι προς το παρόν γνωστός. Ως συγγραφέας της τοπικής ιστορίας από το έργο του χρονολογείται ότι έδρασε όχι νωρίτερα από τα τέλη του 5ου αιώνα π.Χ. και ως πολίτης των Κολωνών, μάλλον θα πρέπει να χρονολογείται πριν περίπου από το 310 π.Χ., όταν οι Κολωνές συνενώθηκαν ως συνοικία με την Αλεξάνδρεια Τρωάδα. Επομένως είναι πιθανό η ακμή της δράσης του να τοποθετείται κατά τον 4ο αι. π.Χ. Ο γεωγράφος Στράβων παρέχει τις μοναδικές πληροφορίες για τον Δάη, σε σύντομο απόσπασμα από το έργο του για την ιστορία των Κολωνών: "Ο Δάης ο Κολωναεύς, λέει ότι ο ναός του Κιλλαίου Απόλλωνα ιδρύθηκε για πρώτη φορά στις Κολωνές από τους Αιολείς, που απέπλευσαν από την Ελλάδα". Η λατρεία του Απόλλωνα Κιλλαίου είχε τοπικές αναφορές στη νότια Τρωάδα και τη Λέσβο και αναφέρεται για πρώτη φορά στην «Ιλιάδα» του Ομήρου. Η αναφορά στην ίδρυση των Κολωνών από Αιολείς δείχνει ταυτόχρονα, ότι αφενός οι κάτοικοι των Κολωνών τον 4ο αιώνα π.Χ., θεωρούσαν τους εαυτούς τους σαφώς ως Αιολείς και αφετέρου ότι το έργο του Δαή σχετιζόταν με την πρώιμη ιστορία της Πόλις του. Η Αιολική ταυτότητα του 4ου αιώνα π.Χ. των Κολωνών επιβεβαιώνεται ανεξάρτητα από τους θρύλους και στα νομίσματά τους, τα οποία περιέχουν γραφές στην αιολική διάλεκτο.
Έρωτας με την Πρώτη... Μπαλιά
Υπόθεση
Καθώς η Λίζι καταφθάνει στο στάδιο, ο Πίτερ χάνει δύο σετ στον τελικό, και κοντεύει να χάσει και τρίτο. Όταν το παιχνίδι αναστέλλεται λόγω βροχής, η Λίζι εμφανίζεται στα αποδυτήρια και τον συγχωρεί. Του λέει το μυστικό του Τζέικ για τα δύσκολα σερβίς, και ο Πίτερ παλεύει για να κερδίσει τον τίτλο (3–6, 2–6, 6–4, 7–6(8-6), 6–4). Πλέον, όντας εθνικός ήρωας της Βρετανίας, εκείνος και η Λίζι παντρεύονται. Με την υποστήριξή του, η Λίζι κερδίζει το Αμερικανικό Όπεν και το Γουίμπλεντον δύο φορές, πραγματοποιώντας τα όνειρά της. Στην τελευταία σκηνή, ο Πίτερ είναι με το μικρότερό τους παιδί, ένα αγοράκι, και παρακολουθεί την Λίζι με το μεγαλύτερό τους παιδί, ένα κοριτσάκι, να παίζουν τένις μαζί σε ένα γειτονικό γήπεδο, στη Νέα Υόρκη.
Εξωτερικοί σύνδεσμοι
Κατηγορία:Ταινίες του 2004 Κατηγορία:Αγγλόφωνες ταινίες Κατηγορία:Βρετανικές ταινίες Κατηγορία:Βρετανικές αισθηματικές κωμικές ταινίες Κατηγορία:Γουίμπλεντον (τουρνουά) Κατηγορία:Ταινίες γυρισμένες στο Μονακό Κατηγορία:Ταινίες παραγωγής StudioCanal Κατηγορία:Γαλλικές ταινίες Κατηγορία:Γαλλικές αισθηματικές κωμικές ταινίες Κατηγορία:Αμερικανικές ταινίες Κατηγορία:Αμερικανικές ρομαντικές κωμικές ταινίες
Κολωνές Τρωάδας
Κύκνος
Η ύπαρξη της πόλης των Κολωνών Τρωάδος, επιβεβαιώνεται και από διάφορες επιγραφές, της Μικράς Ασίας.
Ιστορία
Κεραμικά ευρήματα υποδηλώνουν ότι οι Κολωνές κατοικήθηκαν από τους προϊστορικούς χρόνους, αλλά είναι άγνωστο αν υπήρχε κάποια συνέχεια μεταξύ αυτών των περιόδων και της ελληνικής περίοδου. Ελληνικό κεραμικό υλικό εμφανίζεται στην περιοχή από τον 7ο αιώνα π.Χ., πιθανώς σηματοδοτώντας την ίδρυσή της ως ελληνική αποικία. Κατά την περίοδο κατά την οποία έγραφε ο Δάης ο Κολωναεύς (πιθανότατα τον 4ο αιώνα π.Χ.), οι κάτοικοι των Κολωνών θεωρούσαν, ότι η πόλη είχε ιδρυθεί από Έλληνες, Αιολείς στην φυλή. Δεδομένου ότι η νήσος Λέσβος και η πρωτεύουσά της η Μυτιλήνη, ανήκε στη φυλή των Αιολών και οι Κολωνές ήταν στη συνέχεια μια από τις «Ακταίες πόλεις», (από τη λέξη «ακταίος φόρος», Ἀκταῖος φόρος), που συμμετείχαν στη Συμμαχία της Δήλου, τις οποίες η αρχαία Αθήνα πήρε από τη Μυτιλήνη μετά το τέλος της Εξέγερσης της Μυτιλήνης, το 427 π.Χ., είναι πιθανό, ότι η Μυτιλήνη προγενέστερα είχε ιδρύσει τις Κολωνές και στη συνέχεια είχε τον έλεγχο σε αυτές. Ο Στράβων, έδειχνε αντίθετα, να αναφέρει, ότι οι Κολωνές ανήκαν στην «περαία» (= η αντίθετη πλευρά) της Τενέδου, αλλά μεταξύ των σύγχρονων ερευνητών υπάρχει σήμερα σχετική συναίνεση, ότι τα χειρόγραφα μάλλον αναφέρουν ότι οι Κολωνές, ανήκαν στην «περαία» της Λέσβου.
Οι αναφορές στις Κολωνές της Τρωάδας, στις γραπτές πηγές από την κλασική αρχαιότητα είναι εξαιρετικά σπάνιες. Ο Σπαρτιάτης στρατηγός Παυσανίας μπορεί να διέφυγε από το Βυζάντιο για τις Κολωνές, το 478 π.Χ., με αδιευκρίνιστο προς το παρόν, αν εννοούνται από τον Θουκυδίδη οι Κολωνές αυτές ή οι Κολωνές της Λαμψάκου. Μετά το τέλος της Εξέγερσης της Μυτιλήνης, το 427 π.Χ., οι Κολωνές έγιναν μέλος της Αθηναϊκής Συμμαχίας και το 425/424 π.Χ. η πόλη καταγράφεται ως φόρου υποτελής με 1.000 δραχμές, ποσό σχετικά μικρό σε σύγκριση με τα 3 τάλαντα, δηλαδή 18.000 δραχμές (3 τάλαντα Χ 60 μνες Χ 100 δραχμές = 18.000 δραχμές. Με ισοδυναμία: 1 τάλαντο = 60 μνες, 1 μνα = 100 δραχμές), τις οποίες η γειτονική της πόλη, αυτή της αρχαίας Λάρισας Τρωάδας, κατέβαλε την ίδια χρονιά.
Το 399 π.Χ. οι Κολωνές ενσωματώνονται βίαια εκ νέου στην Περσική Αυτοκρατορία από τον δυνάστη της περιοχής Μανία, αλλά μέσα στο επόμενο έτος η πόλη είχε απελευθερωθεί και πάλι από τον Σπαρτιάτη στρατηγό Δερκυλίδα. Κατά τη διάρκεια του 4ου αιώνα π.Χ. η πόλη έκοψε νομίσματα που απεικονίζουν την κεφαλή της Αθηνάς στον εμπροσθότυπο (=μπροστινή όψη). Η σχέση της πόλης των Κολωνών με τη γειτονική της Λάρισα είναι ασαφής σε όλη την κλασική περίοδο, αλλά φαίνεται να υπήρχε μεταξύ τους κάποιο καθεστώς ημι-εξάρτησης. Περί το 310 π.Χ. οι Κολωνές πιστεύεται ότι ήταν μέρος του συνοικισμού με την μετεξέλιξη της Αλεξάνδρειας Τρωάδας, την Αντιγόνεια Τρωάδας, χρονικό σημείο κατά το οποίο ο αρχικός οικισμός θεωρείται ότι πλέον είχε εγκαταλειφθεί.
Πηγές – βιβλιογραφία
Πρωτογενείς πηγές
Δευτερογενείς πηγές
Κατηγορία:Αρχαίες πόλεις της Τρωάδας Κατηγορία:Αιολικές αποικίες Κατηγορία:Πρώην κατοικημένες περιοχές στην Τουρκία Κατηγορία:Συμμαχία της Δήλου
Πέτρος Α΄ της Σαβοΐας
Ο Πέτρος Α΄ (Oddone di Savoia, 1048 - 9 Ιουλίου 1078) ήταν κόμης της Σαβοΐας (π.1060-1078).
Βιογραφία
Ήταν υιός του Όθωνα κόμη της Σαβοΐας και της Αδελαΐδας των Αρντουινιδών, κόρης και κληρονόμου του Ούλριχ-Μάνφρεντ Β' κόμη της Σούζα & μαρκησίου του Τορίνο.
Οικογένεια
Νυμφεύτηκε π. το 1065 την Αγνή των Πουατιέ, μάλλον κόρη του Γουλιέλμου Ζ δούκα της Ακουιτανίας. Είχε τέκνα:
Υποσημειώσεις
Κατηγορία:Οίκος της Σαβοΐας
Κυράν
Το Κυράν (γαλλικά: Curan, οξιτανικά: Curanh) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κυραναί (γαλλικά: Curanais).
Διχλωριούχο κοβάλτιο
350 px|δεξιά|άνυδρο χλωριούχο κοβάλτιο Το Χλωριούχο κοβάλτιο (ΙΙ) είναι ανόργανη ένωση του χλωρίου και του κοβαλτίου, με τύπο CoCl2. Συχνά απαντάται με την εξαένυδρη μορφή του CoCl2·6H2O, που είναι μία από τις πιο χρησιμοποιημένες ενώσεις κοβαλτίου στο εργαστήριο. Η εξαένυδρη έχει βαθύ βιολετί χρώμα, ενώ η άνυδρη μορφή CoCl2 έχει χρώμα γαλάζιο. Ένα μείγμα τους θα ήταν μοβ.
Η ένωση χρησιμοποιείται συχνά για να αποδείξει την έκλυση υδρατμών κατά τη διάρκεια κάποιας χημικής αντίδρασης αφού όταν έρχεται σε επαφή με υγρασία αλλάζει χρώμα από γαλάζιο σε βιολετί. Χρησιμοποιείται, λόγω των ιδιοτήτων του ως δείκτης σε Τζέλ Σιλικόνης.
Παραπομπές
Κατηγορία:Ανόργανες ενώσεις χλωρίου Κατηγορία:Κοβάλτιο
A (άλμπουμ των Jethro Tull)
Το A είναι το 13ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 29 Αυγούστου του 1980 μέσω της δισκογραφικής εταιρίας "Chrysalis Records". Στις 20 Απριλίου 2004, η "Capitol" κυκλοφόρησε τον δίσκο με ένα επιπλέον DVD.